342 Reflexvirksomhed og syrapathisk Nervevirksomhed. 



sympatiske j) e sympathiske Sanseindtryk ere i normal Tilstand sjældne, 



indtryk. Prikker man Huden med en Naal vil et sundt Menneske i de fær- 

 reste Tilfælde føle Smerte noget andet Sted end det ramte derved; 

 føles en sympathisk Smerte vil den i alt Fald være meget svag og 

 forbigaaende og hvert Individ mærker den et andet Sted. Hvis 

 jeg kniber Enden af min højre Haands Lillefinger, føler jeg ofte 

 en temmelig stærk Smerte ved Nøglebenet paa samme Side. En 

 Professor ved Fakultetet i Bordeaux har offentliggjort en Række 

 Iagttagelser af saadanne sympathiske Følelser som han har anstillet 

 paa sig selv, og han har paa Tegninger angivet de Punkter af sit 

 Legeme som staa i denne sympathiske Forbindelse med hinanden. 

 Det er imidlertid de Færreste der ere saa rigt begavede i denne 

 Henseende som han, hvilket man dog ikke skal beklage, da det 

 blot kan være Kilde til bestandige Fejltagelser. 



Blandt de normale sympathiske Sanseindtryk, der næsten føles 

 af Alle, maa nævnes den Prikken i Svælget som man faar ved en 

 Pirren af den ydre Øregang og som kan fremkalde Hoste og 

 Brækning. 



Ved at se mod Solen kommer man let til at nyse, og dette 

 skyldes da en Prikken i Næsen som ligeledes maa være en sym- 

 pathisk Fornemmelse. Et af de besynderligste Følelsesindtryk af 

 den Art er at man kan mærke en smertefuld Pirring i Tand- 

 nerverne ved at høre visse meget høje Toner; man siger billedligt 

 at saadanne Toner ere saa skærende, at man faar ondt i Tænderne 

 af dem. 



I syg Tilstand har man meget jævnlig sympathiske Sanse- 

 indtryk; Exempler paa saadanne Fornemmelse ere Sidesting og 

 Nervesmerter i Armen ved Lungehindebetændelse, Smerte i højre 

 Skulder ved Leversygdomme, den kildrende Fornemmelse som 

 mange Børn føle i Næsen naar der findes Orm i deres Tarmkanal 

 herhen hører ligeledes den Smerte, som Lyset frembringer hos Pa- 

 tienter med Betændelse af Øjets Bindehinde, og de forskellige 

 Nervesmerter der ofte findes ved Mavelidelser. Disse Kends- 

 gærninger og endnu mange flere kendes af alle Mennesker, i det 

 Mindste af alle Læger. 



